  Майя Бывальцева 20-тӥ пӧсьтолэзьлы Удмуртиын эшшо 32 адямилэсь коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль черламъёс пӧлын Ижкарысь 14 адями, Дэри ёросысь – сизьым, Балезино ёросысь – ньыль, Сарапулысь – куинь, Якшур-Бӧдья ёросысь – кык, Галзкарысь но Глаз ёросысь – быдэн одӥг мурт. Коронавирусэн висисьёс пӧлысь куинез адями улонысь кошкиз. Туннэ нуналлы Удмуртиын выль коронавирус инфекциен черлан 2 сюрс 111 учыр лабораториосын зэматэмын. 1 сюрс 448 адями йӧназ, 40 мурт кулӥз. Та дыре 11-езлэн висисьёслэн тазалыксы секыт лыдъяське. Тулыспалысен Удмуртиын коронавируслы 173 сюрс 581 эскеронъёс ортчытӥзы Тодэ вайытом, нунал азьвыл элькунын 35 выль черламъёсты пусйизы вал.  Тегъёс: Тазалык Ижкар висён Удмуртия коронавирус  